Ego Willermus de Uirgeio et dominus Mirebelli omnibus presentes litteras inspecturis notum facio quod dominus Hæmo miles de Sancto Sequano dedit et concessit in elemosina pro redencione anime sue Deo et ecclesie Beate Marie Mirebelli unum bichetum frumenti in molendino de Bessuote ad festum Sancti Remigij annuatim capiendum hanc elemosinam domina Simona uxor sua et dominus Petrus et Hugo euisdem H... filii coram me tenendam laudauerunt. Et ut hoc ratum habeatur ad preces ipsorum presenti scripto sigillum meum adposui. Actum est hoc ab incarnacione Domini anno m° cc° V° X°.